Harry Lagert

Harry Lagert (født 21. oktober 1916, død 6. april 2006) var en norsk kombinertløper, journalist og amatørhistoriker.

Før 2. verdenskrig deltok han i nasjonal B-klasse i kombinert. I Holmenkollen i 1939 hoppet han 55 meter og var den første av sju hoppere som satte bakkerekord i den nylig ombygde Holmenkollbakken.Skiforeningen: Rekorder i Holmenkollbakken   (Sven Selånger vant det spesielle hopprennet og satte dagens siste bakkerekord med 62 meter.)

Lagert var redaktør for Norges Orienteringsforbunds magasin NOF-posten (nå Veivalg) i ca. 8 år fra bladet ble startet i 1959. Han dekket også orientering i Aftenposten og Nationen. Han var initiativtaker til Historielaget Grefsen - Kjelsås - Nydalen, som ble stiftet i 1979; han var leder i 14 år og senere æresmedlem i historielaget.Historielaget Grefsen - Kjelsås - Nydalen: Om Historielaget Lokalhistorisk magasin: Harry Lagert er død  (s. 25, nr. 2/2006) Han var redaktør for historielagets medlemsblad På Jakt og Vakt i 19 år, og var bidragsyter i bladet helt til sin død.Historielaget Grefsen - Kjelsås - Nydalen: På Jakt og Vakt 

Harry Lagert ble tildelt Oslo Byes Vels ærespris Bypatrioten i 1995. I 1997 fikk han Rotary Internationals utmerkelse Paul Harris Fellow av Maridalen Rotary Klubb. I 1998 ble han tildelt Kongens fortjenstmedalje i gull.Kongehuset: Tildeling av ordener og medaljer

Harry Lagerts Nattcup, Nydalens Skiklubs serie nattorienteringsløp som har blitt arrangert siden 2000, er oppkalt etter Harry Lagert. Lagert var aktiv i klubben i over 50 år, og var også æresmedlem i klubben.

Han var gift med Bjørg Westerlund, som ble norgesmester i orientering i 1950.

 Referanser 


 Kilder 
 OPN: Harry Lagert – mye mer enn en nattcup (21. september 2005)

Kategori:Norske lokalhistorikere
Kategori:Norske redaktører
Kategori:Norske kombinertløpere
Kategori:Orientering i Norge
Kategori:Kongens fortjenstmedalje i gull
Kategori:Paul Harris Fellow